นายกรัฐมนตรี มอบนโยบายกระทรวงสาธารณสุข เชิญบุคลากรทางการแพทย์ระดมสมองแก้โควิด-19
นายกรัฐมนตรี มอบนโยบายกระทรวงสาธารณสุข เชิญบุคลากรทางการแพทย์ระดมสมองแก้โควิด-19 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตรวจเยี่ยมและมอบโนบาย พร้อมให้กำลังใจเจ้าหน้าที่ทีมแพทย์ปฏิบัติการเฝ้าระวังควบคุมป้องกันโรคโควิด-19 นายกรัฐมนตรี กล่าวว่า รัฐบาลให้ความสำคัญกับปัญหาโรคติดเชื้อโควิด-19 เป็นอันดับแรก จึงอยากมาฟังมุมมองทางการแพทย์และร่วมกันทำให้เกิดความเชื่อมั่นด้วยความร่วมมือของทุกคน โดยแบ่งการทำงานออกเป็น 2 ส่วน โดยในส่วนรัฐบาลที่มีมาตรการออกไปแล้ว อีกส่วนคือผู้ว่าราชการจังหวัดและสาธารณสุขจังหวัดที่ต้องทำงานให้เข้มงวดมากขึ้นนายกรัฐมนตรี แถลงผลภายหลังการประชุมฯ ว่า ได้มีการหารือร่วมกันทั้งในส่วนของรัฐบาลและบุคลากรทางการแพทย์ เพื่อร่วมกันสร้างความเชื่อมั่นและนำไปสู่การปฏิบัติที่ต้องทำได้จริงในระยะต่อไป ซึ่งกระบวนการแก้ปัญหาต้องเป็นไปตามขั้นตอน เป็นไปตามกฎหมายและสถานการณ์ที่จะเกิดขึ้น วันนี้แม้จะพบผู้ติดเชื้อมากขึ้น แต่ก็ต้องชื่นชม ระบบคัดกรองการติดตามของที่สามารถติดตามได้มากขึ้น สิ่งสำคัญที่สุดวันนี้รัฐบาลได้ประกาศมาตรการไปแล้ว 6 มาตรการ ซึ่งเป็นการให้อำนาจกับฝ่ายปกครอง กระทรวงมหาดไทย ผู้ว่าราชการจังหวัด ผู้ว่าฯกทม. ซึ่งสามารถกำหนดมาตรการเพิ่มเติมจากกรอบใหญ่ที่ให้ไปนายกรัฐมนตรี กล่าวต่อว่า ฉะนั้น 14 วันนี้ตนอยากขอร้องไปยังข้าราชการระดับพื้นที่ โดยเฉพาะผู้ว่าฯ คณะกรรมการโรคติดต่อประจำจังหวัด ประจำพื้นที่ต้องทำงานอย่างเด็ดขาด และต้องรายงานผลการปฎิบัติทุกมาตรการที่รัฐบาลออกไปแล้วให้ตนทราบทุกวัน ย้ำวันนี้กำลังสกัดกั้นการนำเชื้อเข้ามาในประเทศ